《写怀》
明代·祁敏

才过残冬又早春，一时要路草成茵。无穷学业深惭我，有限年光不待人。

两字功名妨彩戏，半生诗酒污天真。粤江千里飞云远，日夜思归不为莼。

作者简介：祁敏，字惟学。东莞人。顺子。明孝宗弘治十五年（一五〇二）进士，授户部广西司主事。历升员外郎、郎中，卒。明嘉靖《广东通志》卷六一、民国《东莞县志》卷五七有传。